  Удмуртиысь тазалыкез утёнъя министерстволэн пресс-службаез Анжелика Тихонова корреспондент 29-тӥ южтолэзе Удмуртиысь вир басьтон элькун станциын егитъёслэн сизьыметӥез «Донорская весна» акцизы ортчиз. 100-лэсь трос мылкыд карисьёс оглом 40 литрлэсь трос биоматериалзэс сётӥзы. Со сярысь элькунысь тазалыкез утёнъя министерстволэн пресс-службаез ивортӥз. Нунал ӵоже люкам вир ӧжытсэ 25 пациентъёсты утьыны юрттоз. « Али элькунын донор вир тырмыт, донацие нуналлы быдэ 80 пала адями ветлэ. Озьы ке но, ми донор луыны мылкыд карисьёсты ялан ӧтиськом, малы ке шуоно донор луон кулэ но ӟеч уж шуыса малпан кылдытыны тыршиськом. Со одӥг пол ортчись акция медаз луы, ялан юрттэт мед луоз » Екатерина Васильева, Удмуртиысь Вир сётон элькун станциысь ёзэтэн кивалтӥсь Туэ акция борды элькунысь Мер палаталэн ёзчиосыз но итӥськизы. Кивалтӥсез Светлана Малышева пусйиз, донор луон ас тазалыкез чакланы но луонлык сётэ, уго вир сётон азьын пичияк эскерон ортчоно. « Мынам атае – Удмуртиысь дано донор. Куке пыриськыны ӵектӥзы, мон малпаськытэк соглаш луи. Нош туннэ, эмчиосын вераськыса, валай, донор луонэз сям кароно но татчы ӝыны арлы огпол ветлоно. Донор вир трос улонъёсты утён понна  кулэ, соин ик та сям – егитъёслы асьсэды зэмос утисьёсын шӧдыны умой луонлык » Светлана Малышева, Удмуртиысь Мер палаталэн кивалтӥсез Вирзэс сётӥсьёс пӧлын донор династиосысь но адямиос вал. Кылсярысь, Воткаысь Евгений Черепанов. « Мынам атае мыло-кыдо донор вал. Со 70-лэсь трос пол вирзэ сётӥз. Али солы 70 арес, вирзэ сётыны уг яра ни. Мон та ужез азинтыны малпай, но али донор луон сюресэлэн кутсконаз гинэ ай. Оскисько, вире кинлэсь ке улонзэ утёз » Евгений Черепанов, Воткаысь вир сётӥсь Пусъём, вир сётыны 55 килограмм но тросгес секталаем 18 арессэс ортчем но Удмуртиын пусйиськем адямиос пыриськыны быгато. Ужрад азьын кык нунал азьвыл кудзытӥсь юонъёс юыны, кык час азьвыл кыскыны, ӝыны ар азьвыл тату яке операция лэсьтыны уг яра. Озьы ик кӧё-вӧё сиёнлэсь возиськоно. Тодэ вайытом, 2021-тӥ арын «Донорская весна» ужрад улсын 43 литр вир сётӥзы. Тегъёс: Удмуртия доноръёс Ижкар егитъёс Тазалык  